CELEX: 62018CN0806
Language: bg
Date: 2018-12-20 00:00:00
Title: Дело C-806/18: Преюдициално запитване от Hoge Raad der Nederlanden (Нидерландия), постъпило на 20 декември 2018 г.— JZ

1.4.2019   
            
            
               BG
            
            
               Официален вестник на Европейския съюз
            
            
               C 122/8
            
         
      Преюдициално запитване от Hoge Raad der Nederlanden (Нидерландия), постъпило на 20 декември 2018 г.— JZ
      (Дело C-806/18)
      (2019/C 122/09)
      Език на производството: нидерландски
      
         Запитваща юрисдикция
      
      Hoge Raad der Nederlanden
      
         Страни в главното производство
      
      JZ
      
         Преюдициални въпроси
      
      Съвместим ли е национален престъпен състав — съгласно който се наказва гражданин на трета държава, пребиваващ на територията на Нидерландия, след като на основание член 66a, параграф 7 от Vreemdelingenwet 2000 (Закон за чужденците 2000) му е наложена забрана за влизане, при положение че съгласно националното право е също така установено, че този чужденец не пребивава в Нидерландия на законно основание и че макар и да са били предприети стъпките по уреденото в Директива 2008/115/ЕО производство по връщане, в действителност не се е състояло такова връщане — с решение на Съда на Европейския съюз от 26 юли 2017 г., Ouhrami (C-225/16, ECLI:EU:C:2017:590, т. 49), съгласно което регламентираната в член 11 от Директива 2008/115 (1) забрана за влизане поражда „правни последици“ едва от момента на връщането на чужденеца в неговата държава по произход или в друга трета страна?
      
         (1)  Директива 2008/115/ЕО на Европейския Парламент и на Съвета от 16 декември 2008 година относно общите стандарти и процедури, приложими в държавите-членки за връщане на незаконно пребиваващи граждани на трети страни (ОВ L 348, 2008 г., стр. 98).